section_heading: Današnji status OUN-a
paragraph_text: U javnost su nakon 2005. izašli mnogi do tada tajni dokumenti koji su UPA vojsku prikazali realno, u njezinom negativnom, ali i pozitivnom svjetlu. Njemački vojni arhivi su posvjedočili da je UPA intenzivno ratovala protiv nacističke Njemačke i boljševičkog Sovjetskog Saveza. Ukrajinski arhivi NKVD-a također su potvrdili iste navode o UPA vojsci. Generalno govoreći, od silne sovjetske propagande o ukrajinskoj kolaboraciji s njemačkom nacističkom vojskom, realno se sve svelo na činjenicu da je u periodu između 1943. i 1944. godine postojala samo jedna divizija Ukrajinaca u njemačkoj vojsci i ta je divizija imala oko 13.000 vojnika. Toj brojci treba dodati i manji broj Ukrajinaca koji su djelovali u sklopu Ukrajinske policije koja funkcionirala pod kontrolom njemačke vojske. Kao primjer sovjetsko-ruskom cinizmu, navelo se da je ruska kolaboracija nadmašila ukrajinsku za najmanje pedeset puta. Stotine tisuća Rusa je djelovalo u njemačkoj vojnoj službi te je postojalo nekoliko ruskih divizija, brigada itd.